III. Iterum Siguinus junior et Petrus fratres predicti Galterii moverunt querelam adversus fratres Cistercii de predicta terra eo quod nichil inde habuissent, sed tandem totum finierunt tam ipsi quam alii fratres, scilicet Siguinus magnus, Rainaldus canonicus, Walterius miles in presentia Giles archipresbiteri; omnes isti laudaverunt quicquid habebant apud Moisiacum vel Marriniacum, in terris, pratis, aquis, pascuis, vel in aliis locis in predictis territoriis sub censu .V.que solidorum et Landricus de Pomart dedit pro nobis duobus fratribus Siguino et Petro .XII.cim solidos. Testes: Giles archipresbiter, qui hanc cartam sigillo suo munivit, magister Rainaldus, Robertus senescalcus, Arnaldus cellerarius, Hugo cellarii magister, Johannes Montis sancti Johannis dominus Salmasie, Guillermus de Rivel, Rainardus de Charre, Motet, Landricus de Pomart, Bernardus Gauber.